|  |  |
| --- | --- |
| |  | | --- | | Հավելված  Ծաղկաձոր համայնքի ավագանու  **2022 թ-ի դեկտեմբերի 9-ի  N 237 որոշման**  Գ Ր Ա Ն Ց Վ Ա Ծ Է  ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ  ԻՐԱՎԱԲԱՆԱԿԱՆ ԱՆՁԱՆՑ ՊԵՏԱԿԱՆ  ՌԵԳԻՍՏՐԻ  ՀՐԱԶԴԱՆԻ ՏԱՐԱԾՔԱՅԻՆ ԲԱԺՆՈՒՄ 27.07.2006թ.  Գրանցման համար 85.210.01773  ՀՎՀՀ` 03008018  27.01.2017թ. գրանցված կանոնադրության թիվ  --------փոփոխությունը գրանցված է  Իրավաբանական անձանց պետական ռեգիստրի  Գործակալության կողմից«---------» ---------20—թ.  աշխատակից`-----------------------------  Կազմվել է ------------------ 2024թ.  Բաղկացած է թերթից  Տպագրված է ընդամենը ---- օրինակ  Օրինակ-------  « Հաստատված է»  ՀՀ Կոտայքի մարզի  Ծաղկաձոր համայնքի ավագանու  2024 **թվականի դեկտեմբերի 9-ի**  **N 237 որոշմամբ**  Համայնքի ղեկավար`  ---------------------- Ն. Հարությունյան  ***ԿԱՆՈՆԱԴՐՈՒԹՅՈՒՆ***  *ԾԱՂԿԱՁՈՐԻ ՄԱՆԿԱԿԱՆ ԱՐՎԵՍՏԻ ԴՊՐՈՑ*  *ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ*    (ՆՈՐ ԽՄԲԱԳՐՈՒԹՅԱՄԲ)  ԾԱՂԿԱՁՈՐ 2024 | |

**I. *ԸՆԴՀԱՆՈՒՐ ԴՐՈՒՅԹՆԵՐ***

* 1. <<Ծաղկաձորի մանկական արվեստի դպրոց>> համայնքային ոչ առևտրային կազմակերպությունը(այսուհետ՝ հաստատություն) շահույթ ստանալու նպատակ չհետապնդող, իրավաբանական անձի կարգավիճակ ունեցող հաստատություն է, որը հանդիսանում է ուսումնադաստիարակչական հաստատություն, որի գլխավոր նպատակն է անձի բազմակողմանի մշակութային զարգացումը:

<<Ծաղկաձորի մանկական արվեստի դպրոց>> համայնքային ոչ առևտրային կազմակերպությունը ստեղծվել է Ծաղկաձորի մանկական արվեստի դպրոցի (վկայական N Բ002920, գրանցման համարը՝ 85. 0066, գրանցման ծածկագիրը՝ 10029252, գրանցման ամսաթիվը՝ 12.02.1977թ.) վերակազմավորման արդյունքում և հանդիսանում է նրա իրավահաջորդը:

* 1. Հաստատության հիմնադիրը Կոտայքի մարզի Ծաղկաձոր համայնքն է:
  2. Հաստատությունն իր գործունեության ընթացքում ղեկավարվում է Հայաստանի Հանրապետության սահմանադրությամբ, ՀՀ քաղաքացիական օրենսգրքով, <<Կրթության մասին >> ՀՀ օրենքով, այլ իրավական ակտերով և սույն կանոնադրությամբ:
  3. Համայնքի և հաստատության միջև հարաբերությունները կարգավորվում են Հայաստանի Հանրապետության օրենսդրությամբ, Տեղական ինքնակառավարման մասին ՀՀ օրենքով և սույն կանոնադրությամբ:
  4. Կազմակերպությունն ունի Հայաստանի Հանրապետության պետական զինանշանի պատկերով և իր՝ հայերեն անվանմամբ կնիք, դրոշմակնիք, լոգո, ձևաթղթեր և այլ անհատական միջոցներ:
  5. Հաստատությունն ունի ինքնուրույն հաշվեկշիռը, բանկային հաշիվ և եկամուտների և ծախսերի նախահաշիվ:
  6. Հաստատության անվանումն է`

***Հայերեն լրիվ* ՝<< Ծաղկաձորի մանկական արվեստի դպրոց>> համայնքային ոչ առևտրային կազմակերպություն:**

***Ռուսերեն լրիվ* “Школа искусств города Цахкадзора” ОНО.**

***Անգլերեն լրիվ* ` “School of art of Tsaghkadzor” community non-profit organization.**

* 1. Դպրոցի գտնվելու վայրն է` Ծաղկաձոր համայնք, ք. Ծաղկաձոր, Խ.Կեչառեցու 85/1:
  2. Հաստատությունն այլ կազմակերպության հիմնադիր կամ մասնակից կարող է հանդիսանալ միայն հիմնադրի որոշմամբ:
  3. Հաստատությունը ՀՀ օրենսդրությամբ սահմանված կարգով կարող է համագործակցել օտարերկրյա մշակութային հաստատությունների և կազմակերպությունների հետ:
  4. Հաստատությունում չեն թույլատրվում քաղաքական և կրոնական կազմակերպությունների ստեղծումն ու գործունեությունը:

-**2**-

**2. *ԿԱԶՄԱԿԵՐՊՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿԸ***

**2.1** Դպրոցի գործնեության նպատակը արվեստի բնագավառում արտադպրոցական, գեղագիտական, կրթամշակութային ուսումնական կրթության իրականացումն է.

ա) երաժշտական մասնագիտական կրթության իրականացում,

բ) արտադպրոցական գեղագիտական դաստիարակություն,

գ) ազգային և համաշխարհային մշակութային ժառանգության ծանոթացում և ուսուցում,

օժտված և տաղանդավոր երեխաներին համապատասխան միջին և բարձրագույն

ուսումնական հաստատություններում ուսումը շարունակելու համար նախապատրաստում,

դ) մշակութային կրթության և գեղագիտական դաստիարակության տարբեր ձևերի

վճարովի ուսուցում,

ե) բնակչության սոցիալական և տարիքային տարբեր խմբերի համար արվեստի

զանազան ճյուղերի, մշակույթի և արհեստների ուսուցողական ծրագրերի իրականացում:

**2.2** Հաստատությանը կից տվյալ ուսուցման հաստատության մասնագիտացման պրոֆիլին համապատասխան կարող են կազմակերպել բնակչությանը մատուցվող վճարովի ծառայություններ պայմանագրային հիմունքներով:

**2.3** Վճարովի համակարգում դպրոցի տնօրենության կողմից ուսումնավարձի գանձման ժամկետները սահմանվում են դպրոցի տնօրենության կողմից:

**2.4** Հաստատության կրթական գործունեությունը իրականացվում է ի շահ անհատի, հասարակության և պետության:

**3.  *ՀԱՍՏԱՏՈՒԹՅԱՆ ԿԱՌՈՒՑՎԱԾՔԸ ԵՎ***

***ՈՒՍՄԱՆ ԳՈՐԾԸՆԹԱՑԻ ԿԱԶՄԱԿԵՐՊՈՒՄԸ***

**3.1** Դպրոցում բոլոր դիմորդների համար ընդունելությունն իրագործվում է ընդհանուր հիմունքներով:

**3.2**Մանկավարժական կազմի համար աշխատանքային ժամանակահատված համարվում է ընթացիկ տարվա օգոստոսի 12-ից մինչև հաջորդ տարվա հունիսի 30-ը ներառյալ:

**3.3** Դպրոցի աշակերտության համար ուսումնական տարին սկսվում է ընթացիկ տարվա սեպտեմբերի 1-ին և ավարտվում հաջորդ տարվա մայիսի 31-ին:

**3.4** Դպրոցի աշակերտության աշնանային, ձմեռային և գարնանային արձակուրդները հատկացվում են հանրապետության ժող.կրթության համակարգում գործող հանրակրթական դպրոցների համար սահմանված ժամանակահատվածներում:

**3.5**Ուսումնական աշխատանքները դպրոցում իրականացվում են ՀՀ կրթության, գիտության, մշակույթի և սպորտի նախարարության կողմից հաստատված օրինակելի ուսումնական պլանի և ծրագրերի, դասաժամերի համաձայն:

**3.6** Դպրոցի ամենօրյա գործընթացը իրականացվում է տնօրենի կողմից ըստ կիսամյակների հաստատված դասացուցակի:

**3.7** Անհատական դասի տևողությունը 45 րոպե է, խմբակային դասի տևողությունը 40 րոպե:

**3.8** Սովորողների առաջադիմությունը գնահատվում է 10 միավորային համակարգով՝

1-2 անբավարար

3-4-5 բավարար

6-7-8 լավ

9 -10 գերազանց :

**3.9** Ուսումնական տարին բաժանվում է 2 կիսամյակի՝

1-ին կիսամյակ- սեպտենբերի 1-ից մինչև դեկտեմբերի 25-ը,

2-րդ կիսամյակ- հունվարի 8-ից մինչև մայիսի 31-ը :

**3.10** Մասնագիտական առարկայից փոխադրական ստուգարքները և ավարտական քննությունները անց են կացվում մայիսի 20-ից սկսած:

**3.11** Ըստ անհրաժեշտության, առանց վերադաս մարմինների հետ համաձայնեցնելու դպրոցի տնօրենությունը իրավասու է փոփոխել ավարտական քննություւների ժամկետները,ինչպես նաև բացառության կարգով առանձին աշակերտների համար սահմանել փոխադրական ստուգարքների և ավարտական քննությունների նպատակահարմար ժամկետներ, սակայն ոչ ուշ, քան նոր ուս. տարվա սեպտեմբերի 30-ը:

**3.12** Միևնույն քաղաքում կամ մարզում սովորողների տեղափոխումը /սկսած 2-րդ դասարանից/ մեկ դպրոցից համանուն մեկ այլ դպրոց կամ այլանուն դպրոցի համապատասխան բաժին իրականացվում է դպրոցի տնօրենության կողմից:

**3.13** Քաղաքից քաղաք և մյուս նման դեպքերում տեղափոխումը կատարվում է մարզի մշակույթի և սպորտի բաժնի միջոցով:

**3.14** Այլ հանրապետությունից ՀՀ եկած սովորողների տեղափոխումը կատարվում է մշակույթի նախարարության ուսումնական հաստատությունների բաժնի միջոցով:

**3.15** Բոլոր տեղափոխումները հնարավոր է ինչպես ուսումնական տարվա սկզբին, այնպես էլ ուսումնական տարվա ընթացքում:

**3.16** Վերաքննությունները, վերաստուգարքները անցկացնելու համար սահմանել ժամկետ մինչև սեպտեմբերի 20-ը:

**3.17** Աշակերտները, որոնք չեն կատարել ուսումնական ծրագրերը հիվանդության կամ այլ հարգելի պատճառով, կարող են մնալ նույն դասարանում մանկավարժական խորհրդի որոշմամբ և տնօրենի հրամանից հետո:

**3.18** Բարձր դասարան տեղափոխելու, մասնագիտությունը փոխելու, առանձին դեպքերում նաև բաժնից բաժին տեղափոխելու համար, պայմանակարգը սահմանել մանկավարժական խորհրդի հիման վրա: Ինչպես նաև դպրոցն ավարտած,սակայն ուսումնառությունը շարունակել ցանկացողները /փոքր համակազմ ունեցող Դպրոցում/ կարող են վերընդունվել, իրենց նախընտրած բաժին, մանկավարժական խորհրդի որոշման հիման վրա:

**3.19**  Դպրոց ըստ անհրաժեշտության և ցանկության /փոքր համակազմ ունեցող դպրոցում/ կարող են րնդունվել ոչ միայն մինչև 12 տարեկան երեխաներ / ՀՀ կրթության,գիտության, մշակույթի և սպորտի նախարարության կողմից հաստատված օրինակելի ուսումնական պլան/, այլ նաև 12-ից բարձր տարիքի երեխաներ՝ հաստատության կանոնադրության և մանկավարժական խորհրդի որոշման հիման վրա :

**3.20** Արվեստի դպրոցում գործող բոլոր բաժիններում սովորողների ուսման վարձավճարներն ու զեղչային համակարգը հաստատում է համայնքի ղեկավարը ՝ավագանու որոշման հիման վրա:

**3.21** Պատժելու, ինչպես նաև դպրոցից հեռացնելու մասին կարգը սահմանել մանկավարժական խորհրդի որոշման հիման վրա:

Պայմանական փոխադրումներ դասարանից դասարան չի թույլատրվում:

**3.22** Դպրոցում սովորողների վարքը չի գնահատվում: Աշակերտների անհատական թերթիկում ուս. տարվա վերջում սովորողը չի բնութագրվում: Սովորողը բնութագիր կարող է ստանալ միայն ավարտական դասարանում կամ դպրոցից դպրոց տեղափոխվելու դեպքում:

**3.23** Հանրակրթական դպրոցի ծանրաբեռնվածությունից ելնելով, ինչպես նաև դպրոցում դասավանդող որոշ ուսուցիչների համատեղ աշխատանքով պայմանավորված, դպրոցում դասերը կարող են անցկացվել տարբեր ժամերի և ոչ աշխատանքային օրերին՝ հաստատության կանոնադրության հիման վրա, ինչպես նաև տնօրենի թույլտվությամբ:

**3.24** Դպրոցի շրջանավարտները ավարտական քննությունները հանձնելու դեպքում ստանում են ավարտական վկայականներ:

**3.25** Սովորելու վերջին 2 տարիների ընթացքում գերազանց առաջադիմություն ունեցող աշակերտները ստանում են <<գերազանցության վկայական>>:

**3.26** Հիվանդության կամ այլ հարգելի պատճառով ավարտական քննություններին չմասնակցելու դեպքում շրջանավարտները կարող են ստանալ ավարտական վկայականները վերջին տարվա առաջադիմության ամփոփիչ գնահատականների ցուցանիշներով:

**4. Դպրոցում գործում են հետևյալ բաժինները**

**4.1** Դասական նվագարաններ

**4.2** Փողային և ազգային նվագարաններ

**4.3** Երգեցողություն

**4.4** Պարարվեստ

**4.5** Կերպարվեստ

* 1. Թատերարվեստ
  2. Կար ու ձև, դիզայն
  3. Կիթառ
  4. Դհոլ

**4.10** Նոր բաժիններ դպրոցում կարող են բացվել բնակչության ցանկության, դպրոցի տնօրենության կողմից, մասնագետ մանկավարժների կողմից և այլ անհրաժեշտ պայմանների առկայության դեպքում:

**4.11** Սովորողների առաջադիմության վերահսկման ձևերը որոշվում են տիպային ուսումնական ծրագրով:

**5. Ընդունելություն**

**5.1** Դպրոցում ընդունելությունը իրականացվում է ՀՀ կրթության, գիտության, մշակույթի և սպորտի նախարարության կողմից հաստատված օրինակելի ուսումնական պլանի հիման վրա, ինչպես նաև ծնողի դիմումի և տնօրենի հրամանի հիման վրա:

Փոքր տարիքի երեխաների համար, նոր տնտեսական կարգի համաձայն, կարող են կազմակերպվել վճարովի նախադպրոցական խմբեր:

**5.2** Նախադպրոցական խմբից դպրոցի առաջին դասարան ընդունումը կատարվում է ընդհանուր հիմունքներով:

**6. Աշակերտների պարտականությունները**

**6.1** Անվերապահորեն ենթարկվել դպրոցի կանոնակարգի պահանջներին: Դպրոց հաճախել մաքուր և կոկիկ հագնված, տնային հանձնարարությունները կատարած, առանց ուշացումների և անհարգելի բացակայությունների.

ա/ կատարել ուսուցիչների կողմից տրված հանձնարարությունները,

բ/ ժամանակին մուծել ուսման վարձը, չաղմկել, չկեղտոտել և չփչացնել դպրոցի գույքը և գրականությունը

գ/մասնակցել նախատեսված միջոցառումներին,փառատոններին, մցույթներին:

**6.2** Դպրոցի յուրաքանչյուր աշակերտ պարտավոր է պարտադիր կարգով ենթարկվելու տնօրենության կողմից սովորողների իրավունքների բոլոր կետերի վերաբերյալ կայացրած որոշումներին:

**7. ՈՒսումնական գործընթացի մասնակիցները**

**7.1** Հաստատության ուսումնական գործընթացի մասնակիցները աշակերտներն են, ծնողները /օրինական ներկայացուցիչները/, մանկավարժական աշխատողները:

**7.2** Աշակերտների ընդունելության ժամանակ հաստատության տնօրենությունը պարտավոր է ծնողներին ծանոթացնել կանոնադրությանն ու այլ փաստաթղթերի, որոնք կանոնակարգում են հաստատության գործունեությունը:

**7.3** Հասատության և ծնողների փոխհարաբերությունները կարգավորվում են նրանց միջև կնքված պայմանագրով:

**7.4** Աշակերտի և հաստատության աշխատողների փոխհարաբերությունները կառուցվում են համագործակցության, երեխայի անհատականության հանդեպ հարգանքի հիման վրա:

**7.5** Հաստատությունում աշխատանքի ընդունվում են այն անձինք, ովքեր ունեն նախարարության կողմից հաստատած որակավորման բնութագրի պահանջներին համապատասխան անհրաժեշտ մասնագիտական-մանկավարժական որակավորում, կամ գտնվում են ուսումնառության մեջ՝ համաձայնեցնելով մշակույթի բաժնի տարածքային կառավարման մարմնի համապատասխան մարմինների հետ:

**7.6** Հաստատության աշխատողների իրավունքները, սոցիալական երաշխիքները և արտոնությունները սահմանվում են ՀՀ օրենսդրությանը համապատասխան:

**7.7** Հաստատության աշխատողներն իրավունք ունեն սահմանված կարգով մասնակցելու հաստատության կառավարմանը, համատեղությամբ կատարելու գիտական, ստեղծագործական և մանկավարժական բնույթի աշխատանքներ:

**8 . *ԿԱԶՄԱԿԵՐՊՈՒԹՅԱՆ ԿԱՌԱՎԱՐՈՒՄԸ***

**8.1** Հաստատության կառավարումն իրականացնում են հիմնադիրը, նրա կողմից նշանակված գործադիր մարմինը՝ հաստատության տնօրենը:

Համայնքի ղեկավարը, հաստատության տնօրենը, նրա տեղակալները հաստատության անունից հանդես գալիս պետք է գործեն բարեխղճորեն և ողջամիտ` ի շահ իրենց կողմից ներկայացվող հաստատության:

**8.2** Հաստատության հիմնադիրն ունի հաստատության գործունեությանը և կառավարմանը վերաբերվող ցանկացած հարցի վերջնական լուծման իրավունք, բացառությամբ օրենքով նախատեսված դեպքերի:

**8.3**Հիմնադրի բացառիկ լիազորություններն են`

ա) հաստատության հիմնադրումը,

բ) հաստատության գործունեության առարկայի և նպատակների` այդ թվում նրա կողմից իրականացվող ձեռնարկատիրական գործունեության տեսակների սահմանումը,

գ) հաստատության վերակազմակերպումը և լուծարումը,

դ)հաստատության սեփականության իրավունքով հանձնվող և (կամ) ամրացվող` համայնքին պատկանող գույքի կազմի հաստատումը,

ե) հաստատության կանոնադրության հաստատումը և դրանում փոփոխություններ կատարելը,

զ) հաստատության կառավարման համակարգի սահմանումը,

է) հաստատության լուծարման հանձնաժողովի նշանակումը և լուծարման հաշվեկշռի հաստատումը,

ը) ՀՀ օրենսդրությամբ և սույն կանոնադրությամբ նախատեսված այլ հարցերի լուծում:

**8.4** Համայնքաի ղեկավարը իրականացնում է աստատության ընդհանուր կառավարումը, ապահովում

է նրա բնականոն գործունեությունը և պատասխանատվություն է կրում դրանց չկատարման կամ

ոչ պատշաճ կատարման համար:

Համայնքի ղեկավարը

ա) սույն կանոնադրությամբ սահմանված կարգով իրականացնում է նրա կառավարման մարմինների ձևավորումը և նրանց լիազորությունների վաղաժամկետ դադարեցումը,

բ) իրականացնում է հաստատության գործունեության վերահսկողությունը,

գ) կասեցնում կամ ուժը կորցրած է ճանաչում հաստատության գործադիր մարմնի` տնօրենի,

Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները,

դ) լսում է հաստատության գործունեության մասին հաշվետվություններ, քննում է դրանց գործունեության վերստուգման արդյունքները,

ե) վերահսկողություն է իրականացնում հաստատության ամրացված համայնքային սեփականության օգտագործման պահպանության նկատմամբ,

զ) համայնքի ավագանու որոշմամբ կամ սույն կանոնադրությամբ նախատեսված դեպքերում համաձայնություն է տալիս նրա գույքի օտարման կամ վարձակալության հանձնման համար,

է) հաստատում է հաստատության տարեկան հաշվետվությունները և տարեկան հաշվեկշիռը, եկամուտների և ծախսերի նախահաշիվը,

թ) իրականացնում է օրենքով, հաստատության կանոնադրությամբ նախատեսված այլ գործառույթներ:

**8.5** Հաստատության տնօրեն.

ա) Հաստատության ընթացիկ գործունեության ղեկավարումն իրականացնում է տնօրենը, որին պաշտոնում նշանակում և պաշտոնից ազատում է համայնքի ղեկավարը: Հաստատության տնօրենը օրենքով,լիազորված համայնքային մարմնի որոշումներով և սույն կանոնադրությամբ իրեն վերապահված լիազորությունների սահմաներում ղեկավարում է հաստատության գործունեություն և կրում պատասխանատվություն օրենքների, իրավական այլ ակտերի համայնքային մարմնի որոշումների սույն կանոնադրության և կնքված պայմանագրերի պահանջները չկատարելու կամ ոչ պատշաճ կատարելու համար:

բ) Տնօրենի հետ կնքվում է աշխատանքային պայմանագիր որը ստորագրում է համայնքի ղեկավարը:

գ) Հաստատության գործադիր մարմնում նշանակված անձը պետք է բավարարի օրենքով նախատեսված պահանջներին:

դ) Հաստատության տնօրենը պետք է ունենա մասնագիտական բարձրագույն կրթություն, չի կարող զբաղեցնել այլ պաշտոն կամ կատարել այլ վճարովի աշխատանք` բացի գիտական, մանկավարժական և ստեղծագործական աշխատանքից:

ե) Տնօրենի պաշտոնում նշանակված անձը գույքային պատասխանատվություն է կրում իր մեղքով հաստատությանը պատճառած վնասի համար:

զ) Հաստատության գործադիր մարմնի պաշտոնում նշանակված անձը պարտավոր է չկատարել համայնքի ղեկավարի օրենսդրությանը հակասող որոշումները, կարգադրությունները, հրամանները, հրահանգները և դրանց չկատարման համար չի կարող ենթարկվել պատասխանատվության:

**8.6** Հաստատության տնօրենը`

ա) առանց լիազորագրի հանդես է գալիս հաստատության անունից, ներկայացնում է նրա շահերը և կնքում գործարքներ,

բ) ՀՀ օրենսդրությամբ, համայնքի ղեկավարի որոշումներով ու կանոնադրությամբ սահմանված կարգով տնօրինում է հաստատության գույքը, այդ թվում` ֆինանսական միջոցները,

գ) տալիս է հաստատության անունից հանդես գալու լիազորագրեր, այդ թվում`

վերալիազորման իրավունքով լիազորագրեր,

դ) իրականացնում է մանկավարժական կադրերի ընտրություն, ստեղծում անհրաժեշտ պայմաններ նրանց մասնագիտական մակարդակի բարձրացման համար: Աշխատանքի է նշանակում և աշխատանքից ազատում հաստատության աշխատողներին, նրանց նկատմամբ կիրառում խրախուսական միջոցներ ու նշանակում կարգապահական տույժեր,

ե) բանկերում բացում է հաշվարկային հաշիվներ,

զ) կատարում աշխատանքի բաշխում տեղակալների միջև,

է) սահմանում է հաստատության կառուցվածքային ստորաբաժանումների իրավասությունները,

ը) օրենքով և սույն կանոնադրությամբ սահմանված իր լիազորությունների սահմաններում արձակում է հրամաններ, հրահանգներ, տալիս կատարման համար պարտադիր ցուցումներ և վերահսկում դրանց կատարումը,

թ) ապահովում է հաստատության գործունեության մասին համապատասխան հաշվետվությունների կազմումը և դրանք սահմանված կարգով ներկայացնում լիազորված համայնքային մարմնին,

ժ) իրականացնում է ՀՀ օրենսդրությանը չհակասող այլ լիազորություններ:

**8.7** Դպրոցի ուսումնադաստիարակչական աշխատանքի արդյունավետ կազմակերպման նպատակով ձևավորում են խորհրդակցական մարմիններ՝ մանկավարժական խորհուրդ:

Համայնքի և ծնողների հետ արդյունավետ համագործակցության նպատակով հաստատությունում կարող են ստեղծվել ծնողական, հոգեբարձուների և այլ խորհուրդներ:

**8.8** Տնօրենի բացակայության ժամանակ, համայնքի ղեկավարի գրավոր որոշման /հրամանի/ համաձայն, տնօրենի լիազորություններն իրականացնում է այլ անձ:

**9. *ԿԱԶՄԱԿԵՐՊՈՒԹՅԱՆ ԳՈՒՅՔԸ***

**9.1** Հաստատության սեփականությունը ձևավորվում է հաստատության հիմնադրման ժամանակ և հետագայում համայնքի կողմից սեփականության իրավունքով նրան հանձնվող,

ինչպես նաև հաստատության գործունեության ընթացքում արտադրված և ձեռք բերված գույքից:

**9.2** Հաստատությունն իրավունք ունի օրենքին, հիմնադրի որոշումներին և (կամ) սույն կանոնադրությանը համապատասխան իր հայեցողությամբ տիրապետել, տնօրինել և օգտագործել սեփականության իրավունքով իրեն պատկանող գույքը:

**9.3** Հաստատության սեփականության պահպանման հոգսը կրում է հաստատությունը:

**9.4** Հաստատության սեփականության վրա կարող է բռնագանձում տարածվել միայն դատական կարգով:

**9.5** Համայնքը կարող է հաստատությանը անժամկետ և անհատույց օգտագործման իրավունքով ամրացնել ցանկացած գույք: Համայնքը իրավունք ունի հետ վերցնել իր կողմից հաստատությանն ամրացված գույքը:

**9.6** Հաստատությունն իրավունք չունի իրեն ամրացված գույքը կամ դրա նկատմամբ իր իրավունքներն օտարելու, գրավ դնելու, հանձնելու անհատույց օգտագործման:

Հաստատությունն իրավունք ունի դպրոցի տարածքը կամ գույքը համայնքի անունից հանձնել վարձակալության, եթե դա արգելված չէ համայնքի ղեկավարի որոշմամբ: Ամրացված տարածքի կամ գույքի վարձակալության ժամկետը մեկ տարուց ավելի չի կարող սահմանվել, բացառությամբ համայնքի կողմից սահմանված դեպքերի: Ամրացված գույքի օգտագործման արդյունքում հաստատության ստացած եկամուտները հաստատության սեփականությունն են:

**9.7** Համայնքի կողմից գույքը հաստատությանն ամրացնելը հիմք չէ այդ գույքի նկատմամբ համայնքի ղեկավարի կամ երրորդ անձանց իրավունքները դադարելու կամ փոփոխելու համար:

**9.8** Համայնքի կողմից հաստատությանն ամրացված անշարժ գույքի կամ պետական պարտադիր գրանցման ենթակա գույքի նկատմամբ հաստատության օգտագործման իրավունքը ծագում է դրանց նկատմամբ իրավունքի պետական գրանցման պահից:

**9.9** հաստատության ֆինանսական միջոցների հիմնական աղբյուրն են հանդիսանում աշակերտների ուսման վարձից գոյացած գումարները, ՀՀ պետական և համայնքային բյուջեներից հատկացումները, ինչպես նաև վճարովի ծառայություններից և սույն կանոնադրությամբ նախատեսված և օրենսդրությամբ չարգելված այլ գործունեության արդյունքում գոյացած սեփական միջոցները, իրավաբանական և ֆիզիկական անձանց կամավոր ներդրումները և հանգանակությունները, տեղական և արտասահմանյան միջազգային կազմակերպությունների կրթամշակութային և ուսումնական գործունեության տրամադրած դրամաշնորհները:

Տարբեր աղբյուրներից մուտք եղած բոլոր միջոցները մտնում են հաստատության եկամուտների մեջ և կազմում նրա ֆինանսական միջոցների միասնական ֆոնդ:

**9.10** Հաստատության ֆինանսական գործունեության նկատմամբ վերահսկողությունն իրականացնում է համայնքը:

**9.11** Հաստատության գործունեության տարեկան ֆինանսական հաշվետվությունների հավաստիությունը կարող է ենթարկվել աուդիտի (վերստուգման) լիազոր մարմնի կողմից ընտրված աուդիտորի կողմից:

**10. *ԿԱԶՄԱԿԵՐՊՈՒԹՅԱՆ ՇԱՀՈՒՅԹԻ ՕԳՏԱԳՈՐԾՄԱՆ ԿԱՐԳԸ***

**10.1** Հաստատության գործունեության ընթացքում առաջացած շահույթն օգտագործվում է սույն կանոնադրությամբ նախատեսված նպատակների իրականացման համար:

**10.2** Հաստատության շահույթի օգտագործման կարգը սահմանում է համայնքը:

**11. *ԿԱԶՄԱԿԵՐՊՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ***

**11.1** Համայնքային հաստատությունը կարող է վերակազմակերպվել կամ լուծարվել համայնքի որոշմամբ, ՀՀ օրենսդրությամբ:

Համայնքային հաստատությունը կարող է լուծարվել նաև սնանկության հետևանքով, իսկ օրենքով նախատեսված դեպքերում նաև դատական կարգով:

**11.2** Համայնքային հաստատությունը լուծարման դեպքում պարտատերերի պահանջները բավարարելուց հետո, մնացած գույքն ուղղվում է համայնքի բյուջե:

**11.3** Համայնքային հաստատության լուծարմամբ նրա գործունեությունը դադարում է` առանց իրավունքները և պարտականություններն իրավահաջորդության կարգով այլ անձանց անցնելու: